Југословенска војска у отаџбини (скраћено ЈВуО, позната и као Равногорски покрет, чији су припадници познати као Дражини четници или само четници /иако су сами припадници себе звали дражиновцима/) била је антифашистичка, антинацистичка и антикомунистичка оружана формација која је деловала на територији окупиране Краљевине Југославије у Другом светском рату, под формалном командом краља Петра II Карађорђевића и Министарског савета Краљевине Југославије у емиграцији, те као таква већим делом рата од савезника препозната као легитимна војна организација Краљевине Југославије, односно остатак Југословенске краљевске војске који је избегао заробљавање у Априлском рату 1941. године. Поред сукоба са окупаторским снагама Осовине, паралелно је учествовала у грађанском рату против Народноослободилачке војске Југославије предвиђене Комунистичком партијом Југославије.